
	Ventspils valstspilsētas pašvaldības iestāde
VENTSPILS IZGLĪTĪBAS PĀRVALDE

	Reģ. Nr. 90000052497, Raiņa iela 10, Ventspils, LV-3601, Latvija, tālr. 63601221, e-pasts vip@ventspils.lv, www.vip.ventspils.lv





Nolikums 
“Gada balva izglītībā” 

Ventspilī,
Apstiprināts ar 2024. gada 12. janvāra rīkojumu Nr. 10


Ar 2024. gada 28. novembra grozījumiem


Izdoti saskaņā ar Valsts pārvaldes iekārtas likuma 
72. panta pirmās daļas 2.punktu,
Ventspils pilsētas domes 07.12.2018. nolikuma Nr.2 
“Ventspils valstspilsētas pašvaldības iestādes 
“Ventspils Izglītības pārvalde” nolikums” 13.6.punktu

I. Vispārīgie jautājumi
1. Noteikumi nosaka kārtību, kādā piešķir balvu “Gada balva izglītībā” (turpmāk – Balva) Ventspils valstspilsētas vispārējās pirmsskolas, vispārējās pamatizglītības, vispārējās vidējās izglītības, profesionālās un interešu izglītības iestāžu pedagogiem, Ventspils tehnikuma, mākslu izglītības kompetences centra “Ventspils Mūzikas vidusskola”, Ventspils Augstskolas pedagogiem un Ventspils valstspilsētas pašvaldības iestāžu “Ventspils Digitālais centrs”, “Ventspils bibliotēka”, Ventspils muzejs”, “Ventspils Kultūras centrs” izglītojošo nodarbību vadītājiem (turpmāk – Konkurss).
2. Konkursa mērķis ir izteikt atzinību un apbalvot Ventspils valstspilsētas izglītības iestāžu pedagogus, kā arī Ventspils valstspilsētas pašvaldības iestāžu māksliniecisko bērnu un jauniešu kolektīvu vadītājiem un izglītojošo nodarbību vadītājiem par inovatīvu metožu ieviešanu un praktizēšanu, izglītojamo iedvesmošanu un virzīšanu augstākiem rezultātiem kvalitatīvas izglītības iegūšanā. 
II. Balva
3. Balva tiek piešķirta šādās nominācijās:
3.1. “Gada Skolotājs STEM priekšmetos”. 
[bookmark: _Hlk58500327]Uz šo nomināciju var pretendēt matemātikas, dabaszinību, bioloģijas, ķīmijas, fizikas, ģeogrāfijas, inženierzinātņu, dizaina un tehnoloģiju, datorikas, programmēšanas mācību priekšmetu pedagogi.
[bookmark: _Hlk58339215][bookmark: _Hlk58331222]3.2. “Gada Skolotājs kultūrizglītībā un valodniecībā”. 
[bookmark: _Hlk58500866]Uz šo nomināciju var pretendēt latviešu valodas, literatūras, svešvalodu, mūzikas, vizuālās mākslas un teātra mākslas mācību priekšmetu pedagogi, logopēdi, bibliotekāri, muzejpedagogi, kā arī koru, mūzikas ansambļu un deju kolektīvu vadītāji.
3.3. "Gada Skolotājs - veselīga dzīves veida, zaļās domāšanas veicinātājs". 
Uz šo nomināciju var pretendēt sporta pedagogi vai sporta treneri par radošu progresīvu un attīstošu izglītības procesa nodrošināšanu sporta un veselības jomā, un citi pedagogi par veselības veicinošu un vides aktivitāšu īstenošanu.
[bookmark: _Hlk58401726]3.4. “Gada Skolotājs - atbalsta sniedzējs un pilsoniskās līdzdalības veicinātājs”.
Uz šo nomināciju var pretendēt ikviens pedagogs, kurš sniedzis atbalstu izglītojamajiem izglītības ieguvē un personības izaugsmes veicināšanā, audzināšanas darbā, karjeras izglītībā, talantu atklāšanā un iekļaujošajā izglītībā, kā arī veicinājis izglītojamo iesaisti dažādos projektos un konkursos.
3.5. “Gada Skolotājs profesionālajā un augstākajā izglītībā”. 
Uz šo nomināciju var pretendēt profesionālās izglītības pedagogi/meistari vai augstskolas akadēmiskais personāls par inovatīvu un attīstošu izglītības procesa nodrošināšanu profesionālās izglītības un augstākās izglītības iestādēs.
[bookmark: _Hlk152249465]3.6. “Gada balva izglītībā par mūsdienīgu izglītības vadību”.
[bookmark: _Hlk58502473]Uz šo nomināciju var pretendēt izglītību iestāžu direktori, vadītāji, rektori, to vietnieki, dekāni, metodiķi, mācību jomu koordinatori par inovatīviem un rezultatīviem risinājumiem izglītības iestādes darba organizēšanā un pieredzes popularizēšanā, par izglītības kvalitātes ilgtspējības nodrošināšanu, par sadarbību ar citām organizācijām dažādos līmeņos un izglītības iestādes iesaisti dažādos projektos.
3.7. “Gada Skolotājs - jaunais pedagogs”.
Uz šo nomināciju var pretendēt pedagogi, kuri veiksmīgi uzsākuši izglītības iestādēs trīs gadu laikā pēc augstskolas absolvēšanas pedagoģiskā virziena programmās vai 1 gada laikā pēc augstskolas absolvēšanas, ja pedagogs, mācoties augstskolā, strādājis izglītības iestādē. 
3.8. “Pateicība par mūža ieguldījumu” 
Balvu piešķir par mūža ieguldījumu izglītības procesā vispārējās pirmsskolas, sākumskolas, pamatizglītības, vidējās izglītības, vidējās profesionālās, augstākās izglītības, interešu vai profesionālās ievirzes izglītības iestādēs.
[bookmark: _Hlk183592016]3.9. “Gada Skolotājs mūžizglītībā”
Uz šo nomināciju var pretendēt ikviens pedagogs par radošu un progresīvu darbu mūžiglītības programmu nodrošināšanā Ventspils valstspilsētas pašvaldības iedzīvotājiem.
4. Katrā nominācijā, izņemot 3.6., 3.7., 3.8. un 3.9. nominācijā, tiek piešķirta viena galvenā balva un divas otrā līmeņa balvas.
5. Nomināciju galvenās balvas ieguvējs saņem naudas balvu (turpmāk – Naudas balva) EUR 700,00 (septiņi simti eiro) apmērā pēc nodokļu nomaksas, nomināciju otrā līmeņa balvu ieguvēji saņem Naudas balvu EUR 500,00 (pieci simti eiro) apmērā pēc nodokļu nomaksas. Nominācijas “Gada skolotājs - jaunais pedagogs” ieguvējs saņem Naudas balvu EUR 300,00 (trīs simti eiro) apmērā pēc nodokļu nomaksas. Visi apbalvotie katrā nominācijā saņem statueti un atzinības rakstu.
6. Nomināciju galveno un otrā līmeņa balvu ieguvēju, kuru darba devējs ir profesionālās izglītības kompetences centrs “Ventspils tehnikums”, mākslu izglītības kompetences centrs “Ventspils Mūzikas vidusskola”, Ventspils Augstskola vai pašvaldības iestādes “Ventspils Digitālais centrs”, “Ventspils muzejs”, “Ventspils bibliotēka”, “Ventspils Kultūras centrs”, Naudas balvas finansē no atbilstošā darba devēja budžeta.

III. Pieteikumu iesniegšana
7. Pieteikt pretendentus Konkursam ir tiesīga izglītības iestādes padome vai konvents, kurai pretendentu izvirza izglītības iestādes pedagoģiskā padome vai izglītības iestādes vadības komanda, aizpildot pieteikuma veidlapu (Pielikums). Pretendentus no iestādēm, kurās nav iestādes padome vai konvents, piesaka iestādes vadības komanda. Katru pretendentu izglītības iestāde var izvirzīt tikai vienai nominācijai.
8. Nominācijām “Gada balva izglītībā par mūsdienīgu izglītības vadību” un “Pateicība par mūža ieguldījumu” pretendentus izvirza Ventspils Izglītības pārvalde.
9. Pedagogs Balvu var iegūt vienu reizi 3 gados.
10. Aizpildītu pieteikuma veidlapu Konkursam līdz kalendārā gada 31. janvārim iesniedz, nosūtot elektroniskā formā Ventspils Izglītības pārvaldei uz e-pasta adresi: vip@ventspils.lv
11. Ventspils Izglītības pārvalde 1 (vienas) darba dienas laikā pēc pieteikuma termiņa beigām pieteikumus iesniedz ar Ventspils valstspilsētas pašvaldības rīkojumu izveidotai pretendentu vērtēšanas komisijai.

IV.  Pieteikumu izskatīšana
12. Pretendentus izvērtē ar Ventspils valstspilsētas pašvaldības rīkojumu izveidota pretendentu vērtēšanas komisija (turpmāk – Komisija) līdz kalendārā gada 8. martam.
13. Komisija izvērtē tos pieteikumus, kas:
14.1.iesniegti noteiktajā termiņā;
14.2. noformēti atbilstoši pieteikuma veidlapas prasībām (Pielikums).
14. Komisijas sēdes vada Komisijas priekšsēdētājs. Komisijas sēdes protokolē Ventspils Izglītības pārvaldes izglītības darba speciālists.
15. Komisija ir lemttiesīga, ja tās sēdē piedalās ne mazāk kā puse Komisijas locekļu. Lēmumu par balvai izvirzīto pretendentu Komisija pieņem, atklāti balsojot. Ja balsu skaits ir vienāds, izšķirošā ir Komisijas priekšsēdētāja balss.
16. Komisijas loceklis, kurš pieteicis sevi vai pieteikts kādā no nominācijām, balsošanā nepiedalās.
17. Konkursa vērtēšanas rezultātus un Balvas ieguvējus apstiprina ar Ventspils valstspilsētas pašvaldības izpilddirektora rīkojumu, kura projektu sagatavo Ventspils Izglītības pārvalde. 
18. Balvas pasniegšanas ceremonija notiek kalendārā gada aprīļa mēnesī iepriekš publiski izziņotā datumā un to organizē Ventspils Izglītības pārvalde sadarbībā ar Ventspils tehnikums, mākslu izglītības kompetences centru “Ventspils Mūzikas vidusskola”.
19. Komisijas materiāli pēc Balvas piešķiršanas glabājās Ventspils Izglītības pārvaldē un Balvu ieguvēji tiek reģistrēti.
V. Publicitāte
20. Komisijas lēmums par Konkursa uzvarētāju apstiprināšanu un Balvas piešķiršanu tiek publicēts Ventspils Izglītības pārvaldes mājas lapā vip.ventspils.lv pēc pasākuma norises.
21. Ventspils Izglītības pārvaldes sabiedrisko attiecību speciālists nodrošina informācijas par Balvas pasniegšanas ceremoniju un Balvu ieguvušo pedagogu publicēšanu Ventspils Izglītības pārvaldes mājas lapā vip.ventspils.lv ne vēlāk kā 1 (vienas) dienas laikā pēc apbalvošanas. 
22. Balvai pieteiktie pretendenti var tikt filmēti un fotografēti.
VI. Noslēguma jautājumi
23. Kārtība stājas spēkā 2024. gada 1. janvārī.
24. Ar šo nolikumu spēku zaudē 2020. gada 14. janvāra Ventspils Izglītības pārvaldes nolikums Nr. 1-17/1 “Gada balva izglītībā”.



Ventspils Izglītības pārvaldes vadītāja:	J. Bakanauska

Pielikums

APSTIPRINA*:
izglītības iestādes padomes vai konventa priekšsēdētājs Vārds, uzvārds
paraksts
datums


 “Gada balva izglītībā” pieteikuma veidlapa

	Pretendenta vārds, uzvārds
	

	Izglītības iestāde
	

	Kontaktinformācija (tālrunis, e-pasta adrese)
	

	Pretendē uz nomināciju
	Nominācijas nosaukums no kārtības 3. punkta


Apraksts, kas apliecina pretendenta atbilstību nominācijai**
	Pretendenta īss apraksts. (Nominēšanas gadījumā tiks izmantots publicitātei).

	Apraksta apjoms līdz 100 vārdiem

	Pamatojums, kāpēc pretendents atbilst tieši šai izvirzītajai nominācijai

	Apraksta apjoms  līdz 200 vārdiem

	Pretendenta sasniegumi pēdējā kalendārajā gadā, kuri balstīti uz faktiem.

	Apraksta apjoms līdz 100 vārdiem

	Ieguldījums izglītojamo attīstībā un audzēkņu sasniegumi pēdējā kalendārajā gadā.

	Apraksta apjoms  līdz 200 vārdiem.

	Inovācijas darbā, tehnoloģiju izmantošana.

	Apraksta apjoms līdz 100 vārdiem.

	Pretendenta personīgā izaugsme, profesionālā pilnveide pēdējā kalendārajā gadā.

	Apraksta apjoms līdz 100 vārdiem.

	Pretendenta ieguldījums izglītības iestādes izaugsmē pēdējā kalendārajā gadā.

	Apraksta apjoms līdz 100 vārdiem.



*Ventspils Jaunrades nams un Ventspils Digitālais centrs iesniedz bez apstiprinājuma
**Apraksta periods – iepriekšējais kalendārais gads. Apraksts tiek veidots, balstoties uz pierādāmiem, pārbaudāmiem faktiem, atsaucēm publiskajā telpā u.c. informāciju.




Izglītības iestādes vadītājs	/paraksts/

